Imtella' Lulju 11, 2021 Il-partitarji tal-Arġentina ħarġu jiċċelebraw fit-toroq ir-rebħa fuq il-Brażil li rathom jirbħu l-Copa America. L-aħħar darba li l-Arġentina kienet rebħet trofew, li nzerta wkoll il-Copa America, kien fl-1993. Il-gowl li ddeċieda l-logħba, li ntlagħbtet ftit tas-sigħat ilu, kien skurjat minn Angel di Maria fit-22 minuta. Din kienet l-ewwel darba li l-captain u leġġenda Arġentina Lionel Messi rebaħ trofew ma' pajjiżu. Il-plejer ta' 34 sena kien tilef żewġ finali tal-Copa America u waħda tat-Tazza tad-Dinja. Il-finali ntlagħbet fil-Maracana, il-Brażil, quddiem 7,000 spettatur biss minħabba l-Covid.